საქართველო ფართოდ მოიხსენიება ღვინის სამშობლოდ, რადგან მას მეღვინეობის ხანგრძლივი და მდიდარი - 8000 წლიანი ისტორია აქვს. არქეოლოგიური გათხრების შედეგად დადგინდა, რომ საქართველოში, ღვინის დაყენების ტრადიციული მეთოდით, ღვინოს ჯერ კიდევ ძვ.წ. მეექვსე ათასწლეულში ამზადებდნენ, ხოლო ქვევრის ღვინის დაყენების უძველესი ქართული მეთოდი კი იუნესკოს არამატერიალური კულტურული მემკვიდრეობის წარმომადგენლობით სიაშია შეტანილი.
ქართული ღვინის გემო და ხარისხი უნიკალურია - საქართველოში 500-ზე მეტი ჯიშის ადგილობრივ ყურძენს შეხვდები, რომელთაგან ბევრი საზღვარგარეთ არც კი ხარობს, ხოლო ყველაზე ცნობილი ქართული ღვინოებია - საფერავი, რქაწითელი და ქისი.
ღვინის განსაკუთრებული მნიშვნელობა ქართულ კულტურაში საკმაოდ ბევრ წეს-ჩვეულებაში ჩანს, მათ შორის თამადისა და სადღეგრძელოების ტრადიციებში.
საქართველოს მეღვინეობის მდიდარმა ისტორიამ ქართული ღვინო ქვეყნის კულტურული მემკვიდრეობის უნიკალურ და მნიშვნელოვან ნაწილად აქცია, რაც დღესაც გრძელდება და როდესაც აქ ჩამოხვალ, ამ განსაკუთრებულ თავგადასავალს თავად გამოცდი.